recursal/SuperWikiNEXT-32B huggingface dataset:
**Tunnustatud klaasikunstnik** on Eesti Klaasikunstnike Ühenduse välja antav aunimetus klaasikunstnikule.

Eesti Klaasikunstnike Ühendus annab tunnustatud klaasikunstniku aunimetust välja tähelepanuavaldusena klaasikunstnike tööle – silmapaistva klaasialase tegevuse eest. Samuti on see tõhusaks abiks klaasieriala propageerimisel ja tugevdamisel ning klaasikunstnike töö tutvustamisel väljaspool eriala kitsast siseringi.

Tunnustatud klaasikunstniku aunimetus ja sellega kaasnev rändauhind (Anneli Paloveeri valmistatud klaaskuul) antakse üle iga kahe aasta tagant (tegevuse eest klaasikunstnikuna eelneval kahel aastal). Võimaluse korral kaasneb aunimetusega ka rahaline preemia. Esimene aunimetus anti välja 2004. aastal (2002.–2003. aasta tegevuse eest).

Tunnustatud klaasikunstniku aunimetuse ja rändauhinna pälvinud klaasikunstnikud
-------------------------------------------------------------------------------

* 2004 (tegevuse eest 2002. ja 2003. aastal) – Mare Saare
* 2006 (tegevuse eest 2004. ja 2005. aastal) – Tiina Sarapu
* 2008 (tegevuse eest 2006. ja 2007. aastal) – Rait Prääts
* 2010 (tegevuse eest 2008. ja 2009. aastal) – Kai Kiudsoo-Värv
* 2012 (tegevuse eest 2010. ja 2011. aastal) – Eeva Käsper
* 2014 (tegevuse eest 2012. ja 2013. aastal) – Ivo Lill
* 2016 (tegevuse eest 2014. ja 2015. aastal) – Eve Koha
* 2018 (tegevuse eest 2016. ja 2017. aastal) – Maret Sarapu

Viited
------

1. 1 2 3  Tunnustatud klaasikunstniku statuut. Eesti Klaasikunstnike Ühendus.
2. ↑  Tunnustatud klaasikunstniku aunimetuse pälvinud klaasikunstnikud. Eesti Klaasikunstnike Ühendus.
**Johann von der Hoeve** (ka *Jan van der Hoeve*) oli Liivi ordu liige ja Vindavi komtuur aastatel 1523–1527.

Johanni vanemad pole teada, aga ta pärines Geldernist Borculo valdjaskonnast de Hoevest Winterswijki lähedalt. Tema suguvõsa liikmed olid Kleve hertsogi läänimeesteks. Tema sugulane Heinrich van der Hoeve oli Liivi ordumeistri läänimees, kes sai valdusi Liivimaal 1467. ja 1475. aastal. Tema suguvõsa teine haru omas samal ajal lääne Kuramaal. Mitmed temaga arvatavasti suguluses olevad tegelased olid ka Saksa ordu liikmed.

1508. aastal oli Hoeve Narvas linnusekomtuur, 1523. aastal sai aga Vindavi komtuuriks, kellena tegutses järgmised 4 aastat. Seejärel kadus ta tükiks ajaks orduallikatest, kuid aastatel 1539–1542 on teda mainitud endise Vindavi komtuurina. Seejärel teated temast lõppevad.

Kirjandus
---------

* *Ritterbrüder im livländischen Zweig des Deutschen Ordens*. Köln: Böhlau, 1993. Nr. 417 (lk 331–332).


|  |  |  |
| --- | --- | --- |
| Eelnev**Johann Clodt** | **Vindavi komtuur**1523–1527 | Järgnev**Wilhelm von der Balen**

 |
"Kliment" suunab siia. Eesnime kohta vaata artiklit Kliment (eesnimi).
Vasil Drumev
**Tǎrnovo metropoliit Kliment** (sündinud **Vasil Nikolov Drumev**; *Васил Николов Друмев*; u 1841 – 10. juuli 1901) oli Bulgaaria kirjanik ja poliitik, peaminister 1879–1880 ja 1886.

|  |  |  |
| --- | --- | --- |
| Eelnev**Todor Burmov** | **Bulgaaria peaminister**1879–1880 | Järgnev**Dragan Cankov** |
| Eelnev**Petko Karavelov** | **Bulgaaria peaminister**1884–1886 | Järgnev**Petko Karavelov** |

Bulgaaria peaministrid

**Bulgaaria kuningriik:** Burmov | Drumev | D. Cankov | Karavelov | Ehrnrooth | *koht täitmata* | Sobolev | D. Cankov | Karavelov | Drumev | Karavelov | Radoslavov | Stoilov | Stambolov | Stoilov | Grekov | Ivančov | Petrov | Karavelov | Danev | Petrov | Petkov | Stančov\* | Gudev | Malinov | Gešov | Danev | Radoslavov | Malinov | Teodorov | Stambolijski | A. Cankov | Ljapčev | Malinov | Mušanov | Georgiev | Zlatev | Tošev | Kjoseivanov | Filov | Gabrovski\* | Božilov | Bagrjanov | Muraviev | Georgiev

**Bulgaaria Rahvavabariik:** G. Dimitrov | Kolarov | Červenkov | Jugov | Živkov | Todorov | Filipov | Atanasov | Lukanov

**Bulgaaria Vabariik:** Popov | F. Dimitrov | Berov | Indzhova | Videnov | Sofiyanski | Kostov | Sakskoburggotski | Stanišev | Borisov | Rajkov | Orešarski | Bliznaški | Borisov | Gerdžikov | Borisov | Petkov | Donev | Denkov
**Ameerika Ühendriikide riiklik transporditurvalisuse amet** (*National Transportation Safety Board*, **NTSB**) on Ameerika Ühendriikide sõltumatu uurimisasutus, mille ülesanne on uurida tsiviiltranspordiõnnetusi.

NTSB uurib õnnetusi, mis on juhtunud lennuki, laeva või rongiga ning selle vastutusalasse kuuluvad veel teatud tüüpi liiklusõnnetused, torujuhtmetega juhtunud õnnetused, sillavaringud ning juhtumid, kus transportimise ajal on lekkinud ohtlik aine. 

Asutuse peakorter asub Washingtonis ja selle neli regionaalset bürood asuvad Anchorage'is, Denveris, Ashburnis ja Seattle'is. Ashburnis asub ka NTSB väljaõppekeskus. NTSB asutati iseseisva asutusena 1967. aastal ning see allus administratiivselt Transpordiministeeriumile. Alates 1. aprillist 1975 on see võimalike huvide konfliktide vältimiseks sõltumatu uurimisasutus.

Alates loomisest on NTSB uurinud üle 152 000 lennuõnnetuse ning tuhandeid muid õnnetusi.

Viited
------

1. ↑  "About NTSB". *NTSB*. Vaadatud 22. detsember 2022.
2. 1 2  "History". *NTSB*. Vaadatud 22. detsember 2022.
**Vasil Petrov Kolarov** (*Васил Петров Коларов*; 16. juuli 1877 – 23. jaanuar 1950) oli Bulgaaria poliitik, peaminister 1949–1950. 

|  |  |  |
| --- | --- | --- |
| Eelnev**Georgi Dimitrov** | **Bulgaaria peaminister**1949–1950 | Järgnev**Vǎlko Červenkov** |

Bulgaaria peaministrid

**Bulgaaria kuningriik:** Burmov | Drumev | D. Cankov | Karavelov | Ehrnrooth | *koht täitmata* | Sobolev | D. Cankov | Karavelov | Drumev | Karavelov | Radoslavov | Stoilov | Stambolov | Stoilov | Grekov | Ivančov | Petrov | Karavelov | Danev | Petrov | Petkov | Stančov\* | Gudev | Malinov | Gešov | Danev | Radoslavov | Malinov | Teodorov | Stambolijski | A. Cankov | Ljapčev | Malinov | Mušanov | Georgiev | Zlatev | Tošev | Kjoseivanov | Filov | Gabrovski\* | Božilov | Bagrjanov | Muraviev | Georgiev

**Bulgaaria Rahvavabariik:** G. Dimitrov | Kolarov | Červenkov | Jugov | Živkov | Todorov | Filipov | Atanasov | Lukanov

**Bulgaaria Vabariik:** Popov | F. Dimitrov | Berov | Indzhova | Videnov | Sofiyanski | Kostov | Sakskoburggotski | Stanišev | Borisov | Rajkov | Orešarski | Bliznaški | Borisov | Gerdžikov | Borisov | Petkov | Donev | Denkov
**Venemaa keiserlikud teatrid**, ka **õukonnateatrid** olid teatrid Venemaa Keisririigis, mis eksisteerisid riigi kulul ja olid keiserliku õukonna halduses aastatel 1756–1917.

Venemaa Keisririigi Õukonnaministeeriumi haldusalas tegutsevate keiserlike teatrite üldjuhtimist teostas direktsioon, kelle alluvuses olid Peterburi kontor ja Moskva kontor. Viimane keiserlike teatrite direktor (1901–1917) oli endine ratsaväepolkovnik Vladimir Teljakovski (1860–1924), kes 1898. aastal nimetati direktsiooni Moskva kontori valitsejaks ja 1901. aastal edutati direktoriks.

Teljakovski eelkäijaks selles ametis oli Keila-Joal sündinud vürst  Sergei Volkonski, kes juhtis Venemaa keiserlike teatrite direktsiooni aastatel 1899–1901.

Keiserlikud teatrid 19. sajandi teisel poolel
---------------------------------------------

### Peterburis

* Maria teater, vene ooperi ja balleti keiserlik teater
* Aleksandra teater, keiserlik vene draamateater
* Bolšoi Kammennõi teatr, itaalia ooperi keiserlik teater
* Mihhaili teater, prantsuse muusika- ja draamatrupi keiserlik teater
* Väike teater (tänapäeval Tovstonogovi Suur Draamateater), prantsuse, seejärel vene opereti keiserlik teater

### Moskvas

* Suur teater, vene ooperi ja balleti keiserlik teater
* Väike teater, keiserlik vene draamateater
Saunja laht Saunja linnuvaatlustornist
**Saunja laht** on Haapsalu lahe idapoolseim osa. See asub Läänemaal Lääne-Nigula vallas ja Haapsalu linnas. Lahe veepeegli pindala on 7,46 km². Lahte suubuvad Taebla jõgi ja Võnnu oja, laht kuulub Väinamere hoiualasse, lahe kallastel on Silma looduskaitseala.

Saunja laht on piklik loode-kagusuunaline veekogu, mille pikkus on umbes 5,5 km ja suurim laius lahesuu juures on umbes 2,2 km. Lahesuu (Killaste silm) on lahe edelaosas, selle laius on umbes 400 m. Saunja lahte eraldab Tahu lahest Võnnu poolsaar. Killaste silmas on Killasterahu. Saunja lahe lõunakaldal, Taebla jõe suudmest läänes on Kirimäe poolsaar ja Saarenina (neem), põhja poole jääb Rohelserahu. Lahesuu vastas lahe keskel on Valgerahu. Võnnu poolsaare idaranniku lähedal on Keskmiserahud, Kadrinarahud, Kajakarahu. Saunja lahe idakalda lähedal on Kõrgrahu, Põdrarahu, Mihklirahu. Saunja lahe põhjatipust itta jääb Riimi meri, mida eraldab lahest Riimisaar (poolsaar). Põhja poole jääb Saaremõisa laht, mida käsitletakse ka rannajärvena. Lahe idarannikul on ka neemed Laevanina ja Taganina.

Saunja lahe keskkonnaregistri kood oli VEE3317050.

Välislingid
-----------

* Saunja laht Eesti looduse infosüsteemis
**Tunnsjøen** (lõunasaami *Dåtnejaevrie*) on järv Norras Trøndelagi maakonnas Røyrviki ja Lierne vallas Namdaleni ja Norra-Rootsi piiri vahel.

Järve pindala on 100,09 km².

Järve suurim sügavus on 222 m ja maht 8,68 km³.

Veepind asub 358–353 m kõrgusel merepinnast.

Tunnsjøeni järves asub Gudfjelløya saar (saami *Tjåehkere*). Saare kõrgeim punkt on 812 m kõrgusel merepinnast ning 454 m kõrgemal järvepinnast. Tegemist on Norra kõrgeima järvesaarega. Saarel on vana saami ohvripaik.

Tunnsjøen on ülespaisutatud. Ta on kõige madalam ülespaisutatud järvede reas. Sealt voolab välja Namseni jõgi.

Nime teine pool on määrava artikliga vorm sõnast *sjø*. Nime algusosa tähendus on ebaselge.

Viited
------

1. ↑  De største innsjøene i Norge. Norges vassdrags- og energidirektorat, 1. aprill 2009, vaadatud 3.04.2015.
2. 1 2  Dybdekart, Innsjødatabase. NVEAtlas, Norges vassdrags- og energidirektorat, vaadatud 3.04.2015.
3. ↑  Store Norske Leksikon

Välislingid
-----------

* Store Norske Leksikon
**Vladimir Paškov** (ka **Vladimir Paschkow**; 11. juuni 1904 Ilūkste vald, Kuramaa kubermang – 19. september 1969 Tartu) oli Eesti arstiteadlane, endokrinoloog, rahvuselt venelane.

Elulugu
-------

Vladimir Paškov oli proviisori poeg.

Ta lõpetas 1920. aastal Tartu Vene Eraühisgümnaasiumi ja 1925. aastal Tartu Ülikooli, kus oli õppinud arstiteadust. 

Ta oli aastatel 1926–1927 Tartu Ülikooli närvikliiniku assistent, 1927–1933 Tartu Pärmivabriku Vesiravila laborant, 1933–1941 Tartus sise- ja närvihaiguste arst, ka Tartu Ülikooli närvikliiniku mittekoosseisuline assistent, 1941–1945 Risti jaoskonnaarst, 1945–1946 Tartu Vesiravila juhataja, lõi 1946 sellest III Tartu Sisehaiguste Kliiniku, viimasest 1951 omakorda Vabariikliku Struumatõrje Dispanseri, oli aastani 1969 selle peaarst, ühtlasi 1959–1969 Eesti NSV peaendokrinoloog. Pani aluse endokrinoloogiale kui erialale Eestis.

Teadlasena uuris ta endokrinoloogiliste haiguste, eriti kilpnäärmehaiguste ravi korraldust. Temalt ilmus üle 20 teaduspublikatsiooni.

Ta oli NSV Liidu Ülemnõukogu saadik (1958–1960).

Tunnustus
---------

* 1952 – Eesti NSV teeneline arst

Teoseid
-------

* Zur Frage des kongenitalen Defekts der Mm. Pectorales maj. et min. der Brustdrüse derselben Seite. // Folia Neuropathol. Est. VI, Tartu (1926)
* Zur Frage der Abmagerung bei encephalitis epidemica. // Folia Neuropathol. Est. VII, (1927)
* Über hämorhhagische Encephalitis. // Folia Neuropathol. Est. VII, (1927)
* Endeemiline struumasse haigestumine Eesti NSV-s kohaliku patoloogia nähtusena Baltimail. // Eesti NSV terap. vab. konv. Tallinn, 1959.

Isiklikku
---------

Vladimir Paškov oli Aleksandr Paškovi isa.

Viited
------

1. 1 2 3 4 5  Eesti teaduse biograafiline leksikon, 3. köide

Kirjandus
---------

* Album Academicum Universitatis Tartuensis 1918–1944. Trt, 1994, II, 62
* EE 14, 362
* Merila-Lattik, H. Eesti arstid 1947–1997. Tallinn, 1997, 279
* Eesti NSV teeneline arst V. Paškov 60-aastane. // NET (1964) 4, 64
* Vladimir Paškov. Nekroloog. // NET (1969) 6, 454–456
* Tartu Ülikooli Kliinikum 200, 312, 362
* 100 aastat Vladimir Paškovi sünnist. // EA (2004) 8, 576.
* *Eesti teaduse biograafiline leksikon.* 3. köide: *N–Sap* TTEÜ, avaldatud elektrooniliselt 2013

 *Käesolevas artiklis on kasutatud "Eesti teaduse biograafilise leksikoni" materjale.*
Vladimir Milov (2009)
**Vladimir Milov** (*Владимир Станиславович Милов*, sündinud 18. juunil 1972 Kemerovos) on Venemaa poliitikategelane, ühiskondliku liikumise Demokraatlik Valik (*Демократический Выбор*) esimees (2012–2015) ja üks liikumise "Omavoli ja Korruptsioonita Venemaa Eest" (*За Россию без произвола и коррупции*) asutajaid. Ajalehe Vedomosti kolumnist.

Milov oli 2002. aasta maist oktoobrini Venemaa energeetikaministri Igor Jussufovi asetäitja.

Aastatel 2009—2010 kuulus poliitilisse ühendusse Ühendatud Demokraatlik Liikumine "Solidaarsus" ja valiti selle föderaalsesse poliitnõukogusse.

Avaldanud analüüse Venemaa energeetikapoliitikast. 2008. ja 2009. aastal avaldas koos Boriss Nemtsoviga rea teravalt kriitilisi "sõltumatuid uurimisraporteid" Venemaa võimude tegevusest Vladimir Putini valitsusajal ("*Путин. Итоги*", "*Путин и Газпром*", "*Путин и кризис*").

Haridustee
----------

Milov lõpetas 1994. aastal Moskva Riikliku Mäeülikooli elektromehaanika teaduskonna masinaehituse tehnoloogia eialal.

Välislingid
-----------

|  |  |
| --- | --- |
|  | Pildid, videod ja helifailid Commonsis: **Vladimir Milov** |

* Milovi isiklik veebisait
* Милов, Владимир Lentapedias
Vladimir Potanin (2003)
**Vladimir Potanin** (vene keeles Владимир Олегович Потанин; sündinud 3. jaanuaril 1961 Moskvas) on Venemaa ettevõtja ja endine poliitik, varahaldusettevõtte Interross omanik, president ja nõukogu esimees.

Potanin kuulus 1975–1989 ÜLKNÜ-sse. 1983 lõpetas ta NSV Liidu Moskva Riikliku Rahvusvaheliste Suhete Instituudi "võõrkeele oskusega rahvusvahelise ökonomisti" erialal. Ta oskab inglise ja prantsuse keelt.

1983–1990 töötas ta Väliskaubandusministeeriumi süsteemis. 1988 nimetati see ministeerium ümber NSV Liidu välismajandusministeeriumiks. Algul oli ta insener, siis vaneminsener. Alates 1990 on ta Interrossi president – algul nimetati seda välismajandusassotsiatsiooniks "Interross". Peatselt kohtus ta Mihhail Prohhoroviga, kellest sai tema kauaaegne äripartner. Koos asutasid nad Rahvusvahelise Rahanduskompanii ja Potanin oli 1992–1993 selle asepresident ja hiljem president. 1993 sai ta ühtlasi ONEKSIM Panga presidendiks, jäädes ühtlasi Rahvusvahelise Rahanduskompanii direktorite nõukogu esimeheks. 1996 võttis ta oma kontrolli alla ettevõtte Svjazinvest aktsiate kontrollpaki ja läks 1998 ka selle ettevõtte juhatuse liikmeks.

Potanin on Venemaa presidenti nõustava Ühiskondliku palati liige. 1996–1997 oli ta Venemaa esimene asepeaminister.

1997 asutas Potanin varahaldusettevõtte "Prof-Media" ONEKSIM Panga kontrollitavate ajakirjandusväljaannete haldamiseks. Nende hulka kuulusid Izvestija, Komsomolskaja Pravda, Afiša ja Bolšoi Gorod.

1998 asutas Potanin uue varahaldusettevõtte "Interross" endise "Interrossi", Norilski Nikeli ja SIDANKO (Siberi ja Kaug-Ida Naftakompanii) põhjal. Potanin sai ise "Interrossi" presidendiks ja juhatuse esimeheks.

Potanin oli majandusajakirja Forbes andmetel maailma rikkaimate inimeste loendis 2006. aastal 89. 2007. aastal 38. ja 2008. aasta märtsis 25. Ülemaailmses finantskriisis vähenes Potanini varade väärtus mitu korda ja Forbes paigutas ta 2009. aastal 318. aga 2010. aastal taas 61. kohale. Ajakirja Forbes andmetel oli Potanini varandus 2014. aasta alguses 12,6 miljardit dollarit.

2007 vahistati Prantsusmaal lühikeseks ajaks Mihhail Prohhorov kahtlustatuna prostitutsioonivõrgu organiseerimises Courcheveli suusakuurordis. Juhtum lõpetati eeluurimise staadiumis. Selle tulemusena läksid Potanin ja Prohhorov tülli. Äride lahkuviimine kujunes keeruliseks ja kestvaks protseduuriks, mille käigus endised partnerid oma arvamust teineteise kohta nii ajakirjanduse kui kohtu kaudu väljendasid.

Viited
------

1. ↑  Vene oligarhide TOP 10, Äripäev.

Välislingid
-----------

* Потанин, Владимир Lentapedias (täisversioon)
|  |
| --- |
|  |
| Medalikohad |
| Copa América |
| **Kuld** | 2021 |  |
| **Hõbe** | 2015 |  |
| **Pronks** | 2019 |  |

**Agustín Federico Marchesín** (sündinud 16. märtsil 1988 San Cayetanos) on Argentina jalgpallur, kes mängib väravavahina Hispaania kõrgliigaklubis Celta de Vigo ja Argentina jalgpallikoondises.

Ta alustas klubikarjääri Argentina klubis Club Atlético Lanús, mille meeskonnas debüteeris ta Argentina kõrgliigas 2009. aastal. 2013. aastal võitis ta klubiga Copa Sudamericana.

Seejärel mängis ta Mehhiko kõrgliigas, aastatel 2014–2016 Santos Lagunas ja 2016–2019 Club Américas ning ta tuli mõlema klubiga korra Mehhiko meistriks. Ta valiti kolmel korral Mehhiko kõrgliiga hooaja sümboolsesse koosseisu.

2019. aasta juulis sõlmis ta nelja-aastase lepingu Portugali kõrgliigaklubiga FC Porto. Ta sai Iker Casillase järel Porto põhiväravavahiks. Hooajal 2019–20 tuli ta Portoga Portugali meistriks. Lisaks valiti Marchesín sel hooajal Portugali kõrgliiga hooaja sümboolsesse koosseisu. Teist korda tuli ta Portugali meistriks hooajal 2021–22.

2022. aasta augustis sõlmis ta kolmeaastase lepingu Celta de Vigoga.

Marchesín tegi koondisedebüüdi 16. märtsil 2011 sõprusmängus Venezuela vastu. Ta on kuulunud Argentina koondisse 2015. aasta Copa Américal, 2019. aasta Copa Américal ja 2021. aasta Copa Américal.

Saavutused
----------

Lanús
* Copa Sudamericana: 2013

Santos Laguna
* Liga MX: Clausura 2015
* Campeón de Campeones: 2015

América
* Liga MX: Apertura 2018
* Copa MX: Clausura 2019
* Campeón de Campeones: 2019

Porto
* Primeira Liga: 2019–20, 2021–22
* Taça de Portugal: 2019–20, 2021–22
* Supertaça Cândido de Oliveira: 2020, 2022

Viited
------

1. ↑  "El argentino Agustín Marchesín dejó oficialmente al América para convertirse en nuevo portero del Porto". Infobae. 31.7.2019. Vaadatud 5.6.2020
Agusta A129 Mangusta, esimene Lääne-Euroopas konstrueeritud ja toodetud ründekopter
**Agusta S.p.A.** on Itaalia lennundusettevõte, mille peamiseks tegevusalaks on helikopterite ja pööratavate rootoritega õhusõidukite tootmine. 2000. aasta juulis ühines Agusta ettevõttega Westland Helicopters ning alguse sai AgustaWestland. Agusta peakorter asub Põhja-Itaalias Samarates. Agusta on Finmeccanica haruettevõte.

1919. aastal asutas krahv Giovanni Agusta Põhja-Itaalias õhusõidukite hoolduseks ja remondiks mõeldud ettevõtte *Costruzioni Aeronautiche Giovanni Agusta S.A.* Esimesed töökojad avati Tripolis (1920) ja Bengasis (1922). Itaalias, Milano-Malpensa lennuvälja läheduses asuvas Cascina Costas paiknev töökoda pühitseti sisse 1923. aastal. 

Sõjajärgsel ajal Itaaliale pandud õhusõidukite tootmise keelu tingimustes arenes Agustast kõrvalharuna välja MV Agusta, mille peamiseks tegevusalaks sai mootorrataste tootmine.

Agusta alustas kopterite tootmist 1952. aastal, ehitades esmalt litsentsi alusel Belli koptereid (esimesena Euroopas), hiljem ka Sikorsky, Boeingu ja McDonnell Douglase helikoptereid.

Ettevõtte esimeseks suurimat edu saavutanud omatoodanguks oli 1970. aastatel välja arendatud kahemootoriline Agusta A109, mille viimased modifikatsioonid on tootmises tänini.

1983. aasta 15. septembril esmalennu sooritanud Agusta A129 Mangusta oli esimene Lääne-Euroopas konstrueeritud ja ehitatud ründekopter.

Šveitsi õhupäästeteenistuse helikopter A109K2
Lõuna-Aafrika Vabariigi õhujõudude A109LUH.
AgustaWestland AW109 Grand
AgustaWestland AW119 Koala
Pööratavate rootoritega Bell-Augusta BA-609 vertikaallennul (2007. aasta Pariisi lennundusnäitus)

Tooted
------

### Õhusõidukid

* A.101
* A.103
* A.104 Helicar
* A.105
* A.106
* A109/AW109
* A.115
* AW119 Koala
* A129 Mangusta
* AZ8-L
* EMA 124
* CP-110

Ühisettevõtena
* AgustaBell AB139
* Bell/Agusta BA609 (50% osa)
* EHI Industries EH101
* NH90 (32% osa)

Litsentsitud toodang
* AB 47
* AB102
* AB204
* AB205
* AB206 Jet Ranger
* AB212
* AB412
* AS-61
	+ AS-61R

### Õhusõidukite mootorid

* Agusta GA.40
* Agusta GA.70

Viited
------

1. ↑  Massimo Ceriani, *Una fabbrica di elicotteri: l'Agusta di Cascina Costa*, Jaca Book, Milano, 2004

Kirjandus
---------

* Alberto Grampa - "*AGUSTA - Un secolo di aeronautica*", Varese 2002, Macchione Editore. ISBN 88-8340-124-7.
* Massimo Ceriani - "*UNA FABBRICA DI ELICOTTERI - L'Agusta di Cascina Costa*", Milano 2004, Jaca Book. ISBN 88-16-40662-3.

Välislingid
-----------

|  |  |
| --- | --- |
|  | Pildid, videod ja helifailid Commonsis: **Agusta** |

* Koduleht (itaalia keeles)
* Museo Agusta
* GLA (Gruppo Lavoratori Agusta Seniores)
Kamil Wilczek 2016. aastal Brøndby IF-i särgis
**Kamil Antoni Wilczek** (sündinud 14. jaanuaril 1988 Wodzisław Śląskis) on Poola jalgpallur, kes mängib ründajana Poola kõrgliiga klubis Gliwice Piast.

Aastatel 2007–2008 mängis ta Poola esiliiga klubis GKS Jastrzębie. Seejärel liitus ta Gliwice Piastiga ning debüteeris Poola kõrgliigas hooajal 2008–09. Aastatel 2010–2013 mängis ta Poola kõrgliiga klubis Lubini Zagłębie. 2013. aastal naasis ta Gliwice Piasti. Hooajal 2014–15 oli Wilczek Poola kõrgliigas suurim väravakütt, kui lõi 20 väravat. Samal hooajal valiti ta Poola kõrgliiga hooaja parimaks mängijaks.

2015. aasta juunis sõlmis ta kolmeaastase lepingu Itaalia kõrgliiga klubiga Carpi, kuid ei suutnud seal silma paista ning liitus juba 2016. aasta jaanuaris Taani kõrgliiga klubiga Brøndby IF. Brøndbys mängis ta kuni 2020. aasta jaanuarini. 124 liigamänguga lõi Wilczek Taani kõrgliigas 74 väravat. Aastatel 2018 ja 2019 valiti Wilczek Brøndby aasta parimaks mängijaks. 2017. aastal võitis ta Brøndbyga Taani karikavõistlused. Karikafinaalis alistati Silkeborg tulemusega 3:1 ning Wilczek lõi Brøndby kolmest väravast kaks.

Hooaja 2019–20 teises pooles mängis ta Türgi kõrgliiga klubis Göztepe, kuid suutis seal 14 liigamänguga lüüa vaid ühe värava. Aastatel 2020–2022 mängis ta Taani kõrgliigas FK Københavni ridades. 

2022. aasta jaanuaris liitus ta taas Gliwice Piastiga, sõlmides klubiga kahe ja poole aasta pikkuse lepingu.

Poola jalgpallikoondises tegi Wilczek debüüdi 11. oktoobril 2016 MM-i valikmängus Armeenia vastu.

Viited
------

1. ↑  "Kamil Wilczek wrócił do Piasta!". Piast Gliwice. 31.1.2022. Vaadatud 18.2.2022
Ken Salazar (2009)
**Kenneth Lee Salazar** (sündinud 2. märtsil 1955 Alamosas) on Ameerika Ühendriikide poliitik. Ta on Demokraatliku Partei liige.

Salazar kasvas üles Colorados Manassa väikelinnas. Tema esivanemad olid tänapäeva USA edelaosa maa-alal elanud juba alates 16. sajandist, mil see kuulus Uus-Hispaaniasse. Salazar ise peab ennast Mehhiko päritolu ameeriklaseks.

Ta lõpetas keskkooli 1973 ja õppis seejärel Colorado kolledžis, kust sai aastal 1977 politoloogiabakalaureuse kraadi. Aastal 1981 lõpetas ta Michigani ülikooli õigusteaduskonna doktorikraadiga. Aastal 1993 pälvis ta Colorado kolledži ja 1999 Denveri ülikooli audoktori kraadi.

1986 sai Salazar Colorado osariigi kuberneri Roy Romeri peamiseks õigusnõunikuks. 1990 määras Romer ta Colorado osariigi loodusvarade ameti direktoriks. Sel kohal käivitas ta suure programmi osariigi maade looduskaitse alla võtmiseks ning kehtestas kaevandustele ja naftat tootvatele ettevõtetele rangemad kohustused keskkonna kaitsmiseks.

1994 pöördus Salazar erapraksise juurde tagasi.

1998 valiti Salazar Colorado peaprokuröriks (*Attorney General*). Sellele kohale valiti ta 2002 tagasi. Tema ametisoleku ajal loodi mitu politsei eriüksust: jõukudega võitlemise üksus, keskkonnakuritegude üksus ja tagaotsitavate kurjategijate jälitamise üksus, mis otsis mõrvareid. Ta tugevdas ka tarbijakaitset ning pettuste ja seksuaalse ahistamise vastaseid seadusi.

Aastatel 2005 kuni 2009 oli ta Coloradot esindav senaator. Valimistel saavutas ta 51,3% häältest. Tema vastaskandidaat oli vabariiklane, suure õlletootmisettevõtte juht Pete Coors.

20. jaanuarist 2009 kuni 12. aprillini 2013 oli ta  siseminister. Tema järeltulijaks ministri ametis sai Sally Jewell.
**Chungin & The Strap-On Faggots** oli Eesti punkansambel, mis alustas tegevust aastatel 2003/2004. Bändi nime leidis solist Chungin ühe ajakirja artiklist, kus üks noormees kurtis, et tänapäeva tüdrukutele ei meeldi traditsioonilised sugulised rituaalid.

2009. aastal kandideeriti koos Popidiotiga MTV EMA 2009 "Parima Balti artisti" tiitlile (*Best Baltic Act*). Korrektsuse huvides kasutati MTV Europe'i survel bändinime **Chungin & The Cats Of Destiny**.

Chungin & The Strap-On Faggots võitis 2010. aasta Eesti Muusikaauhindade jagamisel "Parima uue tulija" auhinna. Kandideeriti ka kategoorias "Aasta punk/metal artist".

Ansambel lagunes sujuvalt aastal 2010, kui kiirest ja kõrgest lennust tingitud sisepingete tõttu lahkusid selle ajutrusti võtmeliikmed trummar Jarmo Nagel ning kitarrist Mart Niineste. 

Järelejäänud liikmed eesotsas Chunginiga proovisid sama nime all jätkata, kuid panid seejärel kokku uue ansambli, mis peale mõnda nimevahetust sai tuntuks St. Cheatersburgina.

Muusika ja kuvand
-----------------

Chungin & The Strap-On Faggotsi muusikat iseloomustasid žanrimääratlused punkrock, *new wave*, postpunk ja *electro* ning nende segamine viisil, mis oli ansambli tegevusaastatel Eesti muusikas uudne ning on tänaseni jäänud ainulaadseks[*viide?*]. 

Bänd oli tuntud heatasemelise kontsertansamblina.

Bändi lugude peamiseks autoriks oli solist Chungin, kuid ansambli visuaalse kuvandi ning praktilise toimimise taga seisid pigem Jarmo Nagel ja Mart Niineste. Bänd toimis oma tegevuses punk-DIY põhimõtete järgi.

Koosseis
--------

* Chungin – vokaal (alates 2003)
* Eerik Nõlvaku – kitarr (alates 2003)
* Lauri Urb – bass (alates 2004)

* Mar Niineste– kitarr (2006–2010), trummid (2004–2006)
* Jarmo Nagel – trummid (2006–2010)

Albumid
-------

* "Dark Green Session" (demo, 2006, MC)
* "Strap-On Faggots" (promo, 2007, CD)
* "Chungin & The Strap-on Faggots" (CATSOF, 2009, CD)

Viited
------

1. ↑  Chungin & The Strap-on Faggots 2004 Tallinn / Tartu / Jõhvi. Täisinfovorm
2. ↑  "Popidiot ja Chungin & the Strap-on Faggots kandideerivad MTV EMA 2009 parima Balti artisti tiitlile" Elu24, 01. september 2009
3. ↑  "MTV EMA Parim Balti Artist 2009 on Leedu elektroonilise muusika tandem Leon Somov & Jazzu" Elu24, 12. september 2009
4. ↑  "Chungin & The Strap-On Faggots. Areaal"[*alaline kõdulink*] Klassikaraadio
5. ↑  "Muusikaauhinnad 2010" Eesti Fonogrammitootjate Ühing
6. ↑  "Popidiot tegi Eesti Muusikaauhindadel puhta töö! Kes veel võidutsesid?" Publik, 25. veebruar 2010

Arvustused
----------

* Janar Ala "Disko + punk + elektro = Chungin & Strap-On Faggots ehk lavafenomen" Elu24, 10. september 2009
* "Chungin & Strap-On Faggots - Youtube'i ja ecstasy põlvkonna lapsed" Penny Lane'i blogi, 7. oktoober 2009

Välislingid
-----------

* Chungin & The Strap-On Faggots portaalis Myspace
* "Chungin & The Strap-On Faggots. Areaal" Klassikaraadio

Videod
------

* Chungin & The Strap-On Faggots - "Cats of Destiny" Youtube
* Chungin & The Strap-On Faggots - "Victor" Youtube
* Chungin & The Strap-On Faggots - "10 Jahre alt". Youtube

|  |  |  |
| --- | --- | --- |
| Eelnev**HU?*2009*** | **Eesti MuusikaauhinnadAasta uus tulija**2010 | Järgnev***2011*** |
**Kameruni lipp** on Kameruni ametlik lipp.

Riigi- ja rahvuslipp
--------------------

 ? Kameruni riigi- ja rahvuslipp. Proportsioonid 2:3.
Kameruni praegune riigi- ja rahvuslipp võeti kasutusele 20. mail 1975. aastal. See on vertikaalsete väljadega rohe-puna-kollane trikoloor mille punase välja keskel on kollane viisnurkne täht. Roheline (PMS 341C), lootuse värv, sümboliseerib riigi lõunaosa ja selle troopilist rohelust. Kollane (PMS 116C), päikese värv, esindab põhjapiirkonda ja sealseid pruunikaskollaseid savanne. Punane (PMS 186C), iseseisvuse värv, ühendab riigi eri osad ja rahvusrühmad. Kollane täht on riigi ühtsuse sümbol.

Kameruni ajaloolised lipud
--------------------------

Kamerun oli Ghana järel teine riik Aafrikas, kes võttis Etioopia eeskujul oma lipule panaafrika värvid ja esimese Aafrika riigina võeti eeskujuks Prantsusmaa lipp. Rohe-puna-kollaste laidudega trikoloor võeti kasutusele 1957. aastal, kui Kamerun sai Prantsusmaa koosseisus autonoomia. See lipp oli ka esialgu riigi tunnuseks, peale iseseisvuse välja kuulutamist 1960. aastal.

1. oktoobril 1961 lisati rohelisele väljale kaks kollast viisnurkset tähte, mis tähistasid riigi kahte osa, iseseisvumisel ühinenud Briti- ja Prantsusmaa Kameruni.

Vaata ka
--------

* Kameruni vapp

Välislingid
-----------

* Kameruni lipp andmebaasis *Flags of the World* (*inglise keeles*)
**Kenneth Thompson** (sündinud 4. veebruaril 1943) on informaatik, kes on tuntud kui UNIX-i väljatöötamise suur mõjutaja.

Ta on sündinud USA-s Louisiana osariigis New Orleansi linnas ning lõpetanud California ülikooli Berkeleys bakalaureuse- ja magistrikraadiga elektroonikas.

Ta oli koos Dennis Ritchiega aastal 1969 Bell Labsis üks põhilisi operatsioonisüsteemi UNIX loojaid. Selle raames lõi Thompson ka programmeerimiskeele B, mis sai aluseks Dennis Ritchie programmeerimiskeelele C, mis on üks maailma levinumaid programmeerimiskeeli. Lisaks kirjutas ta ka algse UNIX-i standardse tekstiredaktori ed, mis põhines varasemal programmil ged.

Hiljem juhtis ta koos Rob Pike'iga Bell Labsis operatsioonisüsteemi Plan 9 loomist, mille raames ta lõi UTF-8 kooditabeli.

Thompson ja Ritchie said 1983. aastal koos Turingi auhinna teenete eest üldise operatsioonisüsteemide teooria ja operatsioonisüsteemi UNIX loomisel.

Thompson lahkus Bell Labsist 1. detsembril 2000 ja töötas kuni 2006. aastani Entrisphere Inc-is.

Ta osaleb 2007. aastal algatatud Google'i projektis programmeerimiskeele Go loomisel koos Robert Griesemeri ja Rob Pike'iga.

Tunnustus
---------

* 1980 – valiti USA Rahvusliku Inseneriakadeemia liikmeks
* 1983 – Turingi auhind
* 1985 – valiti USA Rahvusliku Teaduste Akadeemia liikmeks (arvutiteaduse sektsioon)
* 1991 – valiti Ameerika Kunstide ja Teaduste Akadeemia liikmeks
* 1998 – National Medal of Technology and Innovation
* 2011 – Jaapani auhind

Viited
------

1. ↑  ""The Go Programming Language – What is the history of the project?"". Originaali arhiivikoopia seisuga 18. august 2010. Vaadatud 10. märtsil 2010.

Välislingid
-----------

* veebiarhiivi koopia Vanast veebilehest Bell Labsis
**Kamienna Góra maakond** (poola *powiat kamiennogórski*) on maakond Poolas Alam-Sileesia vojevoodkonna keskosas. Maakonna halduskeskus on Kamienna Góra linn.

Maakond jaguneb neljaks vallaks (*gmina*).

Linnad
------

| Linn | Pindala (km²) | Elanikke (2015) |
| --- | --- | --- |
| Kamienna Góra | 18,00 | 19 572 |
| Lubawka | 22,44 | 6150 |

* Kamienna Góra raekoda ja kesklinnKamienna Góra raekoda ja kesklinn
* Kamienna Góra lossKamienna Góra loss
* LubawkaLubawka
* Lubawka mungakloosterLubawka mungaklooster

Viited
------

1. ↑
2. ↑

Välislingid
-----------

* Koduleht

Alam-Sileesia vojevoodkonna vapp
Alam-Sileesia vojevoodkond

**Maakonnaõigustega linnad:** Jelenia Góra |
Legnica |
Wałbrzych |
Wrocław  

**Maakonnad:** Bolesławiec |
Dzierżoniów |
Głogów |
Góra |
Jawor |
Jelenia Góra |
Kamienna Góra |
Kłodzko |
Legnica |
Lubań |
Lubin |
Lwówek Śląski |
Milicz |
Oława |
Oleśnica |
Polkowice |
Środa Śląska |
Strzelin |
Świdnica |
Ząbkowice Śląskie |
Zgorzelec |
Złotoryja |
Trzebnica |
Wałbrzych |
Wołów |
Wrocław
**Kennelbach** on vald Austria Vorarlbergi liidumaal Bregenzi ringkonnas.

Alates 2016. aastast on see spordikaupade ettevõtte Head peakorter, üheskoos Amsterdamiga.

Geograafia
----------

Vald asub Bodeni järvest lõunas, 430 m üle merepinna. Umbes 54% selle territooriumist on metsa all.

Ajalugu
-------

Habsburgid valitsesid Vorarlbergi vaheldumisi Tiroolist või Freiburgist. Aastatel 1805–1814 kuulus Kennelbach Baierile ja siis taas Austriale. See on olnud osa Austria Vorarlbergi liidumaast alates selle loomisest 1861. aastal. 19. sajandil ja 20. sajandi esimesel poolel oli see tugevalt mõjutatud Schindleri tööstusperekonnast, kelle puuvillaketrusvabrikud suleti 1968. aastal. Endine Schindleri perekonna kodu *Villa Grünau* on kuulunud vallavalitsusele 1992. aastast ja viimane asub nüüd seal. Aastatel 1945–1955 oli vald Prantsuse okupatsioonitsooni osa Austrias.

Sõpruslinn
----------

* Scurelle, Itaalia

Majandus
--------

2003. aastal tegutses 33 kohalikku tööstusettevõtet; seal oli 955 töötajat ja 27 interni. Turism on Kennelbachis oluline.

Kuulsa suusa- ja tennisevarustuse tootja Head peakorter asub Kennelbachis.

Inimesi
-------

Friedrich Wilhelm Schindler
* Friedrich Wilhelm Schindler (1856–1920), Austria ettevõtja ja leiutaja, suri Kennelbachis
* Hans Purin (1898–1989), Austria maalikunstnik ja kunstnik, sündis Kennelbachis

Viited
------

1. ↑  Dauersiedlungsraum der Gemeinden Politischen Bezirke und Bundesländer - Gebietsstand 1.1.2018, vaadatud 10.03.2019.
2. ↑  Einwohnerzahl 1.1.2018 nach Gemeinden mit Status, Gebietsstand 1.1.2018, vaadatud 9.03.2019.

Bregenzi ringkonna vallad

* Alberschwende
* Andelsbuch
* Au
* Bezau
* Bildstein
* Bizau
* Bregenz
* Buch
* Damüls
* Doren
* Egg
* Eichenberg
* Fußach
* Gaißau
* Hard
* Hittisau
* Höchst
* Hohenweiler
* Hörbranz
* Kennelbach
* Krumbach
* Langen bei Bregenz
* Langenegg
* Lauterach
* Lingenau
* Lochau
* Mellau
* Mittelberg
* Möggers
* Reuthe
* Riefensberg
* Schnepfau
* Schoppernau
* Schröcken
* Schwarzach
* Schwarzenberg
* Sibratsgfäll
* Sulzberg
* Warth
* Wolfurt
***p*-rühm** ehk **primaarne rühm** ehk ***p*-primaarne rühm** on rühm, mille kõigi elementide järk võrdub fikseeritud algarvu *p* mõne naturaalarvulise astendajaga astmega.

Teiste sõnadega, *p*-rühm on rühm, mille kõik elemendid peale ühikelemendi on *p*-elemendid, see tähendab elemendid, mille aste astendajaga *p**n* võrdub *n* mingi positiivse naturaalarvulise väärtuse korral ühikelemendiga 1.

Tähistused
----------

Kui jutt on mitmest *p*-rühmast, mille puhul *p* väärtus võib olla erinev, siis võidakse kokku leppida kasutada teisi tähti ning rääkida ka näiteks *q-*, *r*- ja *s*-rühmadest. Välditakse *n*-tähte, et ei tekiks segiajamist *n*-rühmaga. 

*p* konkreetse väärtuse puhul võib tähise *p* sellega asendada ning rääkida näiteks **2-rühmast** või **3-rühmast**.

Lõplikud *p*-rühmad
-------------------

 *Pikemalt artiklis Lõplik p-rühm*
Lõplike rühmade teoorias on tegeldud lõplike rühmade kirjeldamisega lõplike *p*-rühmade kaudu ning lihtsate lõplike rühmade kirjeldamisega 2-rühmade kaudu. 

Lõplikke *p*-rühmi on püütud kirjeldada näiteks Abeli alamrühmade järgi või *p*-automorfismide kaudu. 

* Tsükliline rühm *C**p* (kus *p* on algarv) on Abeli *p*-rühm.
* Otsekorrutis *C**p* × *C**p* (kus *p* on algarv) on Abeli *p*-rühm. Ta ei ole isomorfne rühmaga *C*p².
* Dieedrirühm *D*8 on mitte-Abeli 2-rühm.

Näiteks tsükliline rühm *C*6 ei ole tsükliline rühm, sest ta sisaldab 6. järku elemente, aga 6 ei ole algarvu aste. 

Ka sümmeetriline rühm *S*3 ei ole *p*-rühm, sest ta sisaldab 2. ja 3. järgu elemente, aga need järgud ei ole ühe ja sellesama algarvu astmed.

Lõpmatud *p*-rühmad
-------------------

*p*-rühmi on kasutatud Burnside'i probleemi lahendamisel. 

On tõestatud, et lokaalselt lõplik *p*-rühm ei ole lihtne. 

Teoreemid lõplike *p*-rühmade kohta ei pruugi olla üldjuhule ülekantavad. Näiteks on olemas lokaalselt lõplik *p*-rühm, millel pole mittetriviaalseid Abeli normaalseid alamrühmi ning lokaalselt lõplik *p*-rühm, mis langeb kokku oma kommutandiga.

Vaata ka
--------

* lõplik *p*-rühm
* lokaalselt lõplik *p*-rühm
* *p*-alamrühm
* *π*-rühm
* lõplikkuse tingimusega rühm

Märkused
--------

1. ↑  0 on arvatud naturaalarvuks; ühikelemendi järk on *p*0=1.
Kamil Grosicki (2018)
**Kamil Paweł Grosicki** (sündinud 8. juunil 1988 Szczecinis) on Poola jalgpallur, kes mängib ääreründajana Poola kõrgliigaklubis Szczecini Pogoń ja Poola jalgpallikoondises.

Ta alustas klubikarjääri kodulinna klubis Szczecini Pogoń, mille koosseisus debüteeris ta Poola kõrgliigas hooajal 2005–06. 2007. aastal liitus ta Poola kõrgliiga klubiga Varssavi Legia. Hooaja 2007–08 teises pooles mängis ta laenul Šveitsi kõrgliigaklubis FC Sion. Hooajal 2008–09 mängis ta laenul Poola klubis Jagiellonia Białystok, kellega ta sõlmis 2009. aastal püsiva lepingu.

Aastatel 2011–2014 mängis Grosicki Türgi kõrgliigaklubis Sivasspor ja aastatel 2014–2017 Prantsusmaa kõrgliiga klubis Rennesi Stade. 2017. aasta jaanuaris sõlmis ta lepingu Inglismaa kõrgliiga klubiga Hull City.

2020. aasta jaanuaris liitus Grosicki Inglismaa klubiga West Bromwich Albion.

2021. aastal naasis ta Szczecini Pogońi.

Poola jalgpallikoondises debüteeris Grosicki 2. veebruaril 2008 sõprusmängus Soome vastu. Koondisekarjääri esimesed kaks väravat lõi ta 7. septembril 2014 EM-i valikmängus Gibraltari vastu. Ta on kuulunud Poola koondisse 2012. ja 2016. aasta Euroopa meistrivõistlustel ning 2018. aasta maailmameistrivõistlustel.

Saavutused
----------

Varssavi Legia
* Poola karikas: 2007–08

Jagiellonia Białystok
* Poola karikas: 2009–10
* Poola superkarikas 2010

Viited
------

1. ↑  "Kamil Grosicki: West Bromwich Albion sign Hull City's Poland winger". BBC Sport. BBC. 31.1.2020. Vaadatud 8.10.2020

Välislingid
-----------

 Kamil Grosicki – pildid, videod ja helifailid Wikimedia Commonsis

| * v
* r
Poola koondis  –  UEFA Euro 2012 |
| --- |
| 

* 1 Szczęsny
* 2 Boenisch
* 3 Wojtkowiak
* 4 Kamiński
* 5 Dudka
* 6 Matuszczyk
* 7 Polanski
* 8 Rybus
* 9 Lewandowski
* 10 Obraniak
* 11 Murawski
* 12 Sandomierski
* 13 Wasilewski
* 14 Wawrzyniak
* 15 Perquis
* 16 Błaszczykowski (kapten)
* 17 Sobiech
* 18 Mierzejewski
* 19 Wolski
* 20 Piszczek
* 21 Grosicki
* 22 Tytoń
* 23 Brożek
* Treener: Smuda

 | Poola |

| * v
* r
Poola koondis  –  UEFA Euro 2016 |
| --- |
| 

* 1 Szczęsny
* 2 Pazdan
* 3 Jędrzejczyk
* 4 Cionek
* 5 Mączyński
* 6 Jodłowiec
* 7 Milik
* 8 Linetty
* 9 Lewandowski (c)
* 10 Krychowiak
* 11 Grosicki
* 12 Boruc
* 13 Stępiński
* 14 Wawrzyniak
* 15 Glik
* 16 Błaszczykowski
* 17 Peszko
* 18 Salamon
* 19 Zieliński
* 20 Piszczek
* 21 Kapustka
* 22 Fabiański
* 23 Starzyński
* Treener: Nawałka

 | Poola |

| * v
* r
Poola koondis  –  2018. aasta jalgpalli maailmameistrivõistlused |
| --- |
| 

* 1 Szczęsny
* 2 Pazdan
* 3 Jędrzejczyk
* 4 Cionek
* 5 Bednarek
* 6 Góralski
* 7 Milik
* 8 Linetty
* 9 Lewandowski (c)
* 10 Krychowiak
* 11 Grosicki
* 12 Białkowski
* 13 Rybus
* 14 Teodorczyk
* 15 Glik
* 16 Błaszczykowski
* 17 Peszko
* 18 Bereszyński
* 19 Zieliński
* 20 Piszczek
* 21 Kurzawa
* 22 Fabiański
* 23 Kownacki
* Treener: Nawałka

 | Poola |
**Sisekaitseakadeemia politsei- ja piirivalvekolledž** (ka **Paikuse kool**, varasema nimega **Paikuse politseikool**) on Sisekaitseakadeemia õppeüksus Pärnu maakonnas Pärnu linnas Paikuse alevis; Politsei- ja piirivalvekolledži üks kahest õppekeskusest (teine asub Harju maakonnas, Tallinnas, Kase 61).

Ajalugu
-------

### Paikuse politseikool

31. mail 1990 allkirjastas Eesti peaminister Edgar Savisaar korralduse asutada Pärnumaal Paikusel Siseministeeriumi Politseikool, mis asus tegutsema senise alaealiste koloonia põhjal 1986. aastal loodud Erikutsekool nr 2 hoonekompleksis. Politseikool Paikusel asutati Vabariigi Valitsuse määrusega nr 116 1990. aasta 5. juunil. Eesti Politsei loomise aluseks olev Politseiseadus võeti vastu Eesti Vabariigi Ülemnõukogus 20. septembril 1990. 

Kool alustas 110 kadetiga, politseikooli esimeseks juhiks oli Jüri Merits, kes juhtis seda organisatsiooni 11 aastat (1990–2000). Politseikooli 1. lendu võeti vastu 110 noormeest, lõpetas 100. Politsekoolis hakati õpetama madalama astme politseitöötajaid (kordnikke ja abikonstaableid).

Järgnevalt juhtisid politseikooli: Elmar Nurmela (2001–2002), Ralf Palo (2002–2004), Juhan Kubu (2004–2006), Aivar Toompere (2006–2015).

1997. aastal liideti Paikuse politseikool ja Tallinna politseikool ning uueks nimeks sai Politseikool, mis hakkas alluma Siseministeeriumi Politseiametile.

### Politseikolledž

2004. aastal muudeti Politseikool Sisekaitseakadeemia Politseikolledži struktuuriüksuseks. 2010. aastal ühendati Politseikolledž ja Piirivalvekolledž ning uueks nimeks sai Sisekaitseakadeemia Politsei- ja piirivalvekolledž.

Kolledžit on juhtinud lisaks Aivar Toomperele ka Priit Heinsoo (2015–2017) ja Kalvi Almosen (2017–2022) ning alates 2022. aastast Kristian Jaani.

Kooli nimi ja paiknemine süsteemis
----------------------------------

* 05.06.1990 Politseikool (Eesti Vabariigi Siseministeeriumi Politseikool)
* 25.09.1992 Politseikool (Eesti Vabariigi Riikliku Politseiameti Politseikool)
* 1995–1997 Paikuse Politseikool (Politseiameti halduses)
* 25.08.1997 Politseikool (Politseiameti halduses)
* 01.09.2004 Sisekaitseakadeemia politseikolledži politseikool (Siseministeeriumi halduses)
* 01.02.2010 Sisekaitseakadeemia politsei- ja piirivalvekolledži Paikuse kool
* 10.02.2017 Sisekaitseakadeemia politsei- ja piirivalvekolledž (Paikuse õppeüksus)

Viited
------

1. ↑  Erikutsekool avati 50 ja suleti 25 aastat tagasi, Paikuse Postipaun, nr 11, 17. november 2015
2. ↑  Tähtpäev: 28 aastat politseiharidust Paikusel, www.sisekaitse.ee
3. ↑  Paikuse politseikool tähistas tagantjärele 30. sünnipäeva, www.err.ee, 25.09.2020
4. ↑  Tallinna Politseikooli liitmine Paikuse Politseikooliga ja Paikuse Politseikooli ümbernimetamine, RT I 1997, 57, 948
5. ↑   (vaadatud 29.04.2020)

Välislingid
-----------

* (Politsei ja Piirivalvekolledži erialad Sisekaitseakadeemia kodulehel
**Kormlenije** ehk toitmine (ka "toitumine maast"). Venemaal keskajal kasutusele võetud süsteem, milles vürsti ja ta kaaskonna ülalpidamine lasus kohaliku elanikkonna õlul. Mõistet kasutati ja kasutatakse (Briti sotsioloogide
küsitluse põhjal) kohalike inimeste ja nüüd juba ka mõnede ajaloolaste poolt kirjeldamaks korruptsiooni NSVL-s ja Venemaal. 

Kuna Moskvast valitsevatel vürstidel polnud kaugemate piirkondade haldurite ülalpidamiseks ja neile alluvate alade elu korraldamiseks vahendeid, siis võimaldas see haldamisviis saata asevalitseja kaugetesse paikadesse täielikult kohalike toidule. Levis laialt 14. ja 15. sajandil. Selle tühistas ja kuulutas seadusevastaseks 1555-56 aasta maareformiga Ivan Julm, kes kehtestas vahetult riigikassasse laekuvad maksud, ent selle tühistamise teostamist ei suudetud tagada. Smuta paiku taastus see kombena ja püsis ka järgnevatel sajanditel. Korruptsioon oli ja jäi Romanovite dünastia ajal nii väikeste riigiteenistujate kui ka kõrgete riigiametnike oluliseks sissetulekuallikaks. Selle tunnused hakkasid taas ilmuma nõukogude valitsuse stagnaajal .

Viited
------

1. ↑  Anna Arutunyan Müstiline Putin AS Ajakirjade Kirjastus 2012 lk 290 märkus 106
2. ↑  Mark Galeott „„Who`s the
Boss: Us or the Law?"  The Corrupt Art of
Governing Russia." University of London
3. ↑  Dafid E. Hoffman Oligarhid Pegasus 2003  lk 251
4. ↑  Anna Arutunyan Müstiline Putin AS Ajakirjade Kirjastus 2012 Lk 168
Chuch'e ideede monument Pyongyangis
***Chuch'e*** (chosŏn'gŭl: 주체; [tɕutɕʰe]), ka **kimilsungism**, on Põhja-Korea ametlik valitsusdoktriin. Termin tuleb koreakeelsest sõnast, mis tähendab inimese iseseisvust ja eneseteadvust. *Chuch'e* põhineb marksismil-leninismil ning Kim Il-sŏngi õpetustel.

Kim Il-sŏng töötas *chuch'e* välja 1930. aastate alguses jaapanivastase võitluse ajal. Aastal 1955 Kim kasutas terminit *chuch'e* esimest korda, rääkides marksismi-leninismi korea versioonist. Definitsiooni järgi kuulub tööliste revolutsioon rahvale, kes organiseerub oma suure juhi abil. *Chuch'e* rõhutab eriti poliitilist, sotsiaalset ja majanduslikku iseseisvust ja sõltumust. Rahvamasse näeb *chuch'e* subjektina, kes võib oma saatust ise vormida. Aastal 1970 võttis Kim Il-sŏngi poeg, Põhja-Korea praegune liider Kim Chŏng-il, kasutusele uue võrdpildi, rääkides rahvast kui kehast, mida riigi liider ühiskonna ajuna juhib. Partei on "närvisüsteem, mis rahvast esindades hoiab kontakti ajudega".

*Chuch'e* kesksed põhimõtted on 1) poliitiline iseseisvus, 2) majanduslik iseseisvus 3) sõjaline iseseisvus.

*Chuch'e* asendas marksismi-leninismi Põhja-Korea põhiseaduses ametliku ideoloogiana aastal 1972.
**Chrysler Building** [kr'aisler b'ilding] on 77-korruseline kõrghoone, mis asub Ameerika Ühendriikide suurimas linnas New Yorgis. Pilvelõhkuja kõrgus on 282 meetrit, koos antenniga 318,9 meetrit.

Asukoht
-------

Chrysler Buildingu aadress on 405 Lexington Avenue, see asub avenüü ja 42. tänava ristmikul Midtown Manhattanil.

Kirjeldus
---------

Hoone arhitekt oli William Van Alen. Ta soovis hoonest kujundada juveelisarnase klaaskrooni. Alumisel 12 korrusel tuli projekti järgi kasutada palju klaasi, mis jätaks mulje, justkui hõljuks maja õhus. Hoone kõrguseks projekteeris ta 246 meetrit. Kuid ehitusettevõtjale William Reynoldsile tundus projekt liiga keerulise ja kulukana ning ta lükkas selle tagasi. Projekt ja selle autoriõigused müüdi Walter Chryslerile, kes töötas koos Van Aleniga projekti ümber ja lisas sellele hulga korruseid, kuni lõpuks sai see 282 meetri kõrgune. Chrysler oli ühtlasi autosid tootva Chrysler Corporationi president, sellepärast projekteeriti suur hulk hoone kujunduselemente Chrysleri autode eeskujul.

### Ehitus

Hoone ehitamine algas 19. septembril 1928. Hoolimata oma aja kohta tohutust ehituskiirusest (4 korrust nädalas) ei saanud ükski ehitustööline hoone rajamise käigus surma. Hoone valmis 1930. aastal ja oli 1931. aastani, kui valmis Empire State Building, maailma kõrgeim hoone ja ehitis. See on siiani maailma kõrgeim telliskiviehitis. 2010. aasta seisuga on see kõrguselt USA 7.–8. ja New Yorgi 3.–4. pilvelõhkuja. Chrysler Building ületas esimese kõrghoonena 300 meetri kõrguspiiri (maailma kõrgeima rajatise Eiffeli torni tollane kõrgus). Seega oli see esimene ehitis maailmas, mis oli kõrgem kui Eiffeli torn.

### Arhitektuur

Hoonet peetakse *art déco* arhitektuuri meistriteoseks. Aastal 1976 võeti Chrysler Building muinsuskaitse alla. Chrysler Building on eeskujuks olnud veel mitmele hoonele, näiteks 288 meetri kõrgusele One Liberty Place'ile Philadelphias.

### Omandus

Tänapäeval kuulub hoone 90% ulatuses Araabia Ühendemiraatide ettevõttele Abu Dhabi Investment Council ja 10% ulatuses USA ettevõttele Tishman Speyer Properties.

### Popkultuuris

Chrysler Building on näha filmides "King Kong", "Kiskja 2", "Fantastiline nelik ja Hõbesurfar", "A.I. - Tehisintellekt", "Ämblikmees", ning "Ela ja lase teistel surra". Filmis "Godzilla" (1998) Chrysler Building purustatakse, samuti filmis "Armageddon", kus seda tabab meteoriit.

### Tunnustus

Chrysler Building on üks newyorklaste lemmikuid. 2005. aasta suvel palus New Yorgi pilvelõhkujate muuseum sajal arhitektil, ehitajal, kriitikul, inseneril, ajaloolasel ja õpetlasel valida oma 10 lemmikut New Yorgi 25 torni seast. Chrysler Building tuli esimeseks: 90 vastanut asetas selle oma esikümnesse. Teiseks tuli Seagram Building 76 häälega.

Vaata ka
--------

* *Art déco*
* Empire State Building
* Trump Building

Viited
------

1. ↑  In a city of skyscrapers, which is the mightiest of the high? Experts say it's no contest New York Times, 1. september 2005

Välislingid
-----------

|  |  |
| --- | --- |
|  | Pildid, videod ja helifailid Commonsis: **Chrysler Building** |

* Chrysler Building hoone kirjeldus ja pildid veebilehel www.nyc-architecture.com
**Euroopa Soolise Võrdõiguslikkuse Instituut** (inglise keeles *European Institute for Gender Equality* (**EIGE**)) on Euroopa Parlamendi ja nõukogu 20. detsembri 2006 määrusega (EÜ) nr 1922/2006 loodud Euroopa Liidu organ, mis alustas tööd 2007. aastal.

Meeste ja naiste võrdõiguslikkus on üks Euroopa Liidu aluspõhimõtetest. Euroopa Liidu põhiõiguste harta artiklitega 21 (Diskrimineerimiskeeld) ja 23 (Naiste ja meeste võrdõiguslikkus) keelatakse igasugune sooline diskrimineerimine ning nähakse ette, et meeste ja naiste võrdõiguslikkus tuleb tagada kõikides valdkondades.

Vaata ka
--------

* Sooline võrdõiguslikkus

Viited
------

1. 1 2  "Euroopa Parlamendi ja nõukogu määrus (EÜ) nr 1922/2006, 20. detsember 2006, millega luuakse Euroopa Soolise Võrdõiguslikkuse Instituut". ELT. 20. detsember 2006. Vaadatud 12.05.2018.
2. ↑  "Euroopa Liidu põhiõiguste harta" (PDF). ELT. 30. märts 2010. Vaadatud 12.05.2018.

Välislingid
-----------

* Määruse nr 1922/2006 tekst (*eesti ja inglise keeles*)